ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105-Е.03.01-263000/8-2017

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0394/2017 (630/2017)**, за набавку Набавка репроматеријала за рекултивацију депоније пепела(семе, ђубриво, саднице...), на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Тресет није органски оплемењивач те с тога Управа за заштиту биља не издаје за њега Решење којим се средство за исхрану биља уписује у Регистар средстава за исхрану биља и оплемењивача земљишта,што ви тражите да се приложи уз осталу документацију.

Тресет је репроматеријал(сировина) за производњу супстрата,он се не региструје и за набавку истог потребна је само дозвола за увоз и дистрибуцију,

Тресет нема регулисан pH,инертна је маса и као такав не може директно да се употребљава за биљке.

**ОДГОВОР 1:**

За јавну набавку репроматеријала број: 3000/0394/2017 (630/2017) за партију 8, тражимо органско ђубриво, органски супстрат или органски оплемењивач земљишта за који се издаје Решење о упису средстава за исхрану биља и оплемењивача земљишта, које ће се користити при садњи садница на депонији пепела, дакле производ који садржи хранљиве материје неопходне за раст и развој биљке на супстрату какав је пепео.

Увидом у Регистар средстава за исхрану биља и оплемењивача земљишта, утврдили смо да постоји производ под називом „ТРЕСЕТ“ , описан је као оггански оплемењивач земљишта.

 **ПИТAЊE 2:**

У тексту нисте навели у ком паковању треба да буде испоручена роба(ми претпостављамо да се ради о неком супстрату са прилагођеним pH),тј,у ком запреминском паковању.А навели сте да:“ђубриво доставити у декларисаним,оригиналним,неоштећеним џаковима…“

Молимо вас да се изјасните о ком паковању се ради.

**ОДГОВОР 2:**

Производ може бити достављен у паковањима од 25 или 50l.

**ПИТAЊE 3:**

Навели сте количину од 65.000 кг.

**ОДГОВОР 3:**

Потребо је количина од 65.000l.

У складу са наведеним питањима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

 КОМИСИЈА